Долбоор

**Энергиянын кайра жаралуучу булактарын пайдалануу менен иштелип чыккан электр энергиясын берүүнүн**

**типтүү келишими**

\_\_\_\_\_\_\_\_\_\_\_\_\_ шаары 20\_\_-ж. “\_\_\_” \_\_\_\_\_\_\_\_\_\_\_\_\_

Энергиянын кайра жаралуучу булактарынын субъектиси \_\_\_\_\_\_\_\_\_\_\_\_\_\_\_\_\_\_, мындан ары - “Берүүчү”, Уставдын негизинде иш-аракет кылган \_\_\_\_\_\_\_\_\_\_\_\_\_\_\_\_\_\_\_\_\_ атынан, биринчи тараптан, жана ыйгарым укуктуу мамлекеттик орган тарабынан аныкталган Электр энергетикалык компания: \_\_\_\_\_\_\_\_\_\_\_\_\_\_\_\_\_\_\_\_\_, мындан ары - “Сатып алуучу”, Уставдын негизинде иш-аракет кылган \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ атынан, экинчи тараптан, биргеликте “Тараптар” деп аталып, төмөнкүлөр жөнүндө Энергиянын кайра жаралуучу булактарын пайдалануу менен иштелип чыккан электр энергиясын берүүнүн ушул келишимин (мындан ары - Келишим) түзүштү:

**1. Аныктама**

Ушул Келишимдин максаттары үчүн төмөнкү аныктамаларга ылайык түшүнүктөр колдонулат:

1.1. Электр энергиясынын коммерциялык эсебин алуучу автоматташтырылган система (ЭКЭАС) - адистештирилген, метрологиялык жактан аттестацияланган техникалык каражаттардын, программалык каражаттардын, байланыш каражаттарынын комплексинен турган, электр энергиясынын коммерциялык эсебин алууну автоматташтырылган шартта жүргүзүүгө, коммерциялык эсебин алуунун маалыматтарын берүүгө, аларды иштетүүгө, мунун ичине маалымат алмашуу мүмкүнчүлүгү менен аныктыгын баалоого мүмкүндүк берген система. ЭКЭАС документтештирүү системасы, анын ичинде электрондук кол тамганы колдонуу менен толукталышы мүмкүн.

1.2. Электр энергиясынын көлөмдөрүн берүү актысы – бул Тараптар кол койгон, Берүүчү тарабынан энергиянын кайра жаралуучу булактарын (мындан ары – “ЭКБ-электр энергиясы”) пайдалануу менен иштелип чыккан электр энергиясын берүү көлөмү чагылдырылган, Сатып алуучуга белгилүү бир эсептөө мөөнөт ичинде берилген жана Сатып алуучунун берилген электр энергиясынын сапатына жана көлөмүнө дооматтарынын жоктугун тастыктаган документ.

1.3. Диспетчердик өтүнмө (өтүнмө) - эксплуатациялоочу уюмдун объекттин электр жабдууларын иштен же резервден электр жабдууларын чыгарууга уруксат берүү жөнүндө жооптуу ниети таризделген суроо-талап. Өтүнмө таризделип, тиешелүү диспетчердик борборго кароо жана чечим кабыл алуу үчүн берилет.

1.4. Диспетчердик команда (команда) - диспетчер тарабынан байланыштын диспетчердик каналдары боюнча берилүүчү жана иштин технологиялык режимдерин жана диспетчердик объекттердин эксплуатациялык абалын башкаруу боюнча конкреттүү иш-аракеттерди (аракеттерди) жасоого (жасоодон карманууга) көрсөтмөнү камтыган команда.

1.5. Диспетчердик персонал - диспетчердик субъекттин ишенимдүү иштөөнү камсыз кылуу менен энергетикалык системанын электр энергетикалык режимин ыкчам башкарууну жүзөгө ашыруучу кызматкерлери (диспетчерлери).

1.6. Диспетчердик башкаруу - электр энергетикалык объекттеринин технологиялык режимдерин же эксплуатациялык абалын башкарууну уюштуруу, мында аталган технологиялык режимдер жана эксплуатациялык абалдар тиешелүү диспетчердик борбор менен макулдашуу боюнча гана өзгөрөт.

1.7. Диспетчердик макулдашуу (макулдашуу) - бир диспетчердик борбордун диспетчери тарабынан байланыш каналдары боюнча башка диспетчердик борбордун диспетчерине же ыкчам персоналына берилүүчү электр энергетикалык объекттеринин технологиялык режимдерин жана эксплуатациялык абалын башкаруу боюнча конкреттүү иш-аракеттерди (аракеттерди) жасоого (жасоодон карманууга) уруксат.

1.8. Диспетчердик башкаруу - электр энергетикалык объекттеринин технологиялык режимдерин жана эксплуатациялык абалын башкарууну уюштуруу, мында аталган технологиялык режимдер же эксплуатациялык абал тиешелүү диспетчердик борбордун диспетчеринин диспетчердик командасы боюнча гана өзгөрүлүшөт.

1.9. Эсепке алуу каражаттары - Кыргыз Республикасынын Ченөө каражаттарынын мамлекеттик реестрине киргизилген электр энергиясын жана кубаттуулукту эсептөө метрологиялык аттестацияланган өлчөө түзүлүштөрүнүн жана приборлорунун жыйындысы, алардын көрсөткүчтөрүнүн негизинде электр энергиясынын жана кубаттуулуктун төлөнүүгө тийиш болгон чыгымы аныкталат. Эсепке алуунун эсептешүү каражаттары Тараптардын баланстык таандыгынын чегинде (бөлүү чеги) белгиленет.

1.10. Электр энергиясын жана кубаттуулукту коммерциялык эсепке алуунун контролдук каражаттары (коммерциялык эсепке алуунун контролдук каражаттары) - Кыргыз Республикасынын Ченөө каражаттарынын мамлекеттик реестрине киргизилген электр энергиясын жана кубаттуулукту эсептөө метрологиялык аттестацияланган өлчөө түзүлүштөрүнүн жана приборлорунун жыйындысы, алардын көрсөткүчтөрүнүн негизинде эсептөө түйүнүндө эсепке алуунун эсептешүү каражаттарын контролдоо үчүн пайдаланылуучу электр энергиясынын жана кубаттуулуктун чыгымы аныкталат. Эсепке алуунун контролдук каражаттары эсепке алуунун эсептешүү каражаттарын алар иштебей калган учурда алмаштыра алат.

1.11. Электр энергиясын берүүчү ишкана - ЭКБ-электр энергиясын өндүрүүчү ишкананын берүү түйүндөрү менен ЭКБ-электр энергиясын сатып алууга ыйгарым укуктуу мамлекеттик орган же негизги керектөөчү аныктаган электр энергетикалык компания кошуу түйүнүнүн ортосунда электр энергиясын берүүчү мамлекеттик, жеке юридикалык же жеке жак. 1.12. Берүүчү - жөнгө салынуучу тарифтер боюнча ЭКБны пайдалануу менен иштелип чыккан электр энергиясын берүүнү жүзөгө ашыруучу ЭКБ субъектиси.

1.13. Сатып алуучу - ЭКБ-электр энергиясын сатып алууга тиешелүү келишим түзгөн, ыйгарым укуктуу мамлекеттик орган тарабынан аныкталган электр энергетикалык компания.

1.14. Эсептешүү мезгили - ушул Келишимде көрсөтүлгөн, ал үчүн ЭКБ-электр энергиясынын көлөмү эсепке алынган, төлөнүүгө тийиш болгон мезгил.

1.15. Келишимдин шарттарын олуттуу бузуу - Сатып алуучу ЭКБ-электр энергиясын төлөө боюнча келишимдин шарттарын, ал эми Берүүчү 3 (үч) жана андан ашык айдын ичинде электр энергиясын берүү боюнча келишимдин шарттарын бузууну кошкондо, экинчи Тарап үчүн зыян келтирүүчү Тараптардын биринин келишим шарттарын бузушу.

1.16. Электр энергиясынын көлөмү - Тараптардын менчик чегинде берилген жана эсепке алуунун эсептешүү каражаттарынын көрсөткүчтөрү боюнча аныкталуучу электр энергиясынын физикалык саны.

1.17. Баланстык таандыктын чеги - ар кандай менчик ээлерине таандык электр тармактарын кошуу түйүнү, ал Тараптардын менчик чеги менен аныкталат.

1.18. Техникалык шарттар - Сатып алуучунун электр тармактарына кошуу үчүн милдеттүү болгон техникалык талаптарды алуучу тарабынан аткарылышынын көлөмүн жөнгө салуучу документ.

1.19. Финансылык эсептешүүлөр системасы - Кыргыз Республикасынын мыйзамдарына ылайык эсептешүүлөрдү жүзөгө ашыруу үчүн электр энергиясы үчүн төлөмдөр киргизилген жана алынган система.

1.20. Эсептешүү борбору - электр энергиясынын агымы жана жоготуулары боюнча маалыматтарды чогултуу, иштеп чыгуу, аныктыгын текшерүү, талдоо, электр энергиясынын балансын түзүү, электр энергетикалык рыногунун бардык катышуучулары үчүн эсептешүүлөрдү аткаруу, ошондой эле электр энергетикалык рыногунун катышуучуларынын ортосундагы өз ара эсептешүүлөргө мониторинг жүргүзүү боюнча борбордоштурулган маалыматтык аналитикалык системаны пайдалануу менен кызмат көрсөтүүчү юридикалык жак.

1.21. Маалыматтарды топтоонун жана иштеп чыгуунун борборлоштурулган системасы (МТИБС) - аппараттык каражаттардан (компьютерлер, серверлер, перифериялык түзүлүштөр, маалыматтарды берүү каналдары, коммуникациялык түзүлүштөр ж.б.) жана программалык камсыздоодон (операциялык система, программалык тиркемелер ж. б.) турган ченөө маалыматтарын автоматтык түрдө чогултуу жана иштеп чыгуу системасы.

1.22. Бул Келишимде колдонулган башка түшүнүктөр Кыргыз Республикасынын Өкмөтүнүн 2012-жылын 22-августундагы № 576 токтому менен бекитилген Электр энергиясын пайдалануу эрежелеринде, Кыргыз Республикасынын Өкмөтүнүн 2020-жылдын 30-октябрындагы № 525 токтому менен бекитилген Энергиянын кайра жаралуучу булактарын пайдалануу менен электр энергиясын иштеп чыгуу жана берүү боюнча ишти жүзөгө ашыруунун шарттары жана тартиби жөнүндө жободо жана Кыргыз Республикасынын башка колдонуудагы ченемдик укуктук актыларында келтирилген маанилерде кабыл алынат.

**2. Келишимдин предмети**

2.1. Берүүчү ЭКБ-электр энергиясын менчик чегине – бөлүштүрүүчү түзүлүшкө (мындан ары - – БТ) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ берүүнү жүзөгө ашырат, ал эми Сатып алуучу ушул Келишимдин 1-тиркемесинде келтирилген, ЭКБ-электр энергиясын коммерциялык эсепке алуу каражаттары менен жабдууланган (ЭКЭАС, Эсептешүү борборунун МТИБС системасына интеграцияланган жана Сатып алуучунун пирамида-2000) жана Сатып алуучу менен Берүүчүнүн менчигинде турган ар бир кошулуу боюнча белгиленген кубаттуулуктун техникалык шарттарында уруксат берилген өлчөмдөрүндө Берүүчүнүн жана Сатып алуучунун менчик чеги болуп саналган, электр тармактарына кошулуучу түйүндөрдө ЭКБ-электр энергиясын кабыл алат.

**3. ЭКБ-электр энергиясын берүү шарттары**

3.1. ЭКБ-электр энергиясын берүүнүн көлөмдөрү жана мөөнөттөрү № 2 (ай, квартал, жыл боюнча), № 3 тиркемелерде (электр энергиясын берүүнүн суткалык графиги) аныкталган.

3.2. Берүүчү жыл сайын 1-октябрга чейин Сатып алуучуга жана Эсептешүү борборуна келерки жылга ЭКБ-электр энергиясын иштеп чыгуунун жана берүүнүн алдын ала көлөмдөрүн ушул Келишимдин № 2 жана № 3 тиркемелерине ылайык форма боюнча айлар жана кварталдарга бөлүштүрүү менен берет.

3.3. Сатып алуучу өзүнүн диспетчердик берүү-керектөө графиктерин түзүүдө - Берүүчүдөн ЭКБ-электр энергиясын берүү аларга артыкчылыктуу тартипте киргизилет.

3.4. ЭКБ-электр энергиясын берүүнүн/кабыл алуунун суткалык графигине оңдоо киргизилген учурда Тараптар Кыргыз Республикасынын убактысы саат 11:00гө чейин (UTC +1) мурдагы күнгө чейин ыкчам макулдашышат.

3.5. ЭКБ-электр энергиясын берүүлөрдү диспетчердик башкаруу тартиби ушул Келишимдин № 5 тиркемесинде камтылган Тараптардын ыкчам персоналынын иш-аракеттерин жөнгө салуучу жабдууларды ыкчам тейлөө боюнча Берүүчү менен Сатып алуучунун персоналынын өз ара мамилеси жөнүндө типтүү жобо менен аныкталат.

3.6. Тараптар ыкчам тартипти, ЭКБ-электр энергиясын берүү/кабыл алуу графигин, Кыргыз Республикасынын аймагында колдонулган нускамалардын, көрсөтмөлөрдүн, жоболордун жана башка ченемдик-техникалык документтердин талаптарын так сакташат.

**4. ЭКБ-электр энергиясын эсепке алуу тартиби**

4.1. Ушул Келишим боюнча эсептешүү мезгили менен бир календардык ай белгиленет.

4.2. Берүүчү тарабынан иштелип чыккан жана берилген ЭКБ-электр энергиясынын иш жүзүндөгү көлөмү эсептик айдан кийинки айдын биринчи күнүнүн 05-00 саатына (UTC+1) ЭКЭАС орнотууда комиссиялык/эсептешүү борбору тарабынан коммерциялык эсепке алуу каражаттарынын көрсөткүчтөрү жана/же ЭКЭАС (ЭКБ-электр энергиясын коммерциялык эсепке алуунун эсептик жана контролдук приборлорун орнотуу орду, алардын мүнөздөмөлөрү, эсептегичтердин номерлери жана аларга тийиштүү буюмдар ушул Келишимдин 1-тиркемесинде келтирилген) боюнча аныкталат жана ушул Келишимдин № 4 тиркемесине ылайык форма боюнча Берүүчү менен Сатып алуучунун ортосунда эсептешүү мезгилинен кийинки айдын 3 (үч) иш күнүнөн кечиктирбестен электр энергиясын берүүнүн эки тараптуу актысы менен ырасталат жана маалымат Эсептешүү борборуна берилет.

4.3. Берүүчү менен Сатып алуучунун ортосунда электр энергиясын берүү актысын түзүүдө Эсептешүү борборунун МТИБСнен эсептегичтердин көрсөтмөлөрүнүн эсептешүү мезгили үчүн эсептөөлөрдө колдонулат.

4.4. Тараптар кол койгон ЭКБ-электр энергиясын берүү актысы жана ушул Келишимдин № 4 тиркемеси боюнча электр энергиясынын белгилүү көлөмдөрү финансылык эсептешүүлөрдү жүргүзүү үчүн негиз болуп саналат. Мында Актыда аныкталган электр энергиясын берүү көлөмдөрү Эсептешүү борбору тарабынан тастыкталууга тийиш.

4.5. Тараптардын ортосундагы эсептөөлөрдө колдонулган электр энергиясын эсепке алуунун коммерциялык жана контролдук каражаттарынын бардык электр чынжырлары жана ЭКЭАС, ошондой эле кыскычтарды чогултуу, ток жана чыңалуу трансформаторлорунун туташтыруу аппараттары Тараптардын ар биринин өкүлү өзүнүн пломбасы менен орнотуу менен комиссиялык түрдө пломбаланууга тийиш.

4.6. Коммерциялык эсепке алуунун каражаттары Кыргыз Республикасынын аймагында колдонулуп жаткан электр орнотмолорунун түзүлүш эрежелеринин талаптарына шайкеш келүүгө жана Сатып алуучунун Пирамида-2000 системасы жана Эсептешүү борборунун МТИБС менен интеграцияланууга тийиш.

4.7. Коммерциялык эсепке алуу приборлорунун схемаларында жана Берүүчү менен Сатып алуучунун ортосундагы эсептешүүлөрдө колдонулуучу ченөө трансформаторлорун орунун которуштуруу, алмаштыруу, жүктөөнү өзгөртүү Тараптардын макулдугу менен гана жүргүзүлөт. Тараптар бул тууралуу бири-бирине жана Эсептешүү борборуна иш башталганга чейин 5 (беш) жумушчу күн мурун билдириши керек.

4.8. Тараптар электр энергиясын коммерциялык эсепке алуунун колдонуудагы автоматташтырылган системасынын маалыматтарын Сатып алуучунун Пирамида-2000, Эсептешүү борборунун МТИБСнин үзгүлтүксүз алмашууну жана жалпысынан эсепке алуу системасынын туура иштешин камсыз кылууга тийиш.

4.9. Кошулууда коммерциялык эсепке алуу каражаттарынын бузук экендиги аныкталса, эсептөөлөрдө ЭКБ-электр энергиясын коммерциялык эсепке алуунун контролдук каражаттары пайдаланылат, алар электр энергиясын коммерциялык эсепке алуу каражаттарына коюлуучу талаптарга шайкеш келиши керек.

4.10. Тараптар электр энергиясын эсепке алуу каражаттарынын сакталышын жана туура иштешин камсыз кылуу менен коммерциялык эсепке алуунун каражаттары жок болгондо жана контролдук эсепке алуу каражаттары туура эмес иштегенде электр энергиясын берүүгө/керектөөгө жол бербөөгө тийиш.

4.11. Берүүчү Сатып алуучуга берген ЭКБ-электр энергиясына (ЭКБ-тариф) тариф өзгөргөн учурда, Тараптар коммерциялык эсепке алуу каражаттарынын көрсөткүчтөрүн жаңы тарифтерди киргизүү датасы менен аныкталган күндүн Кыргыз Республикасынын 05-00 саатына (UTC+1) комиссиялык түрдө алып салат жана ушул Келишимдин 4.2-пунктунун талаптарына окшош эки тараптуу актыны түзүшөт.

**5. ЭКБ-электр энергиясын төлөө тартиби**

5.1. ЭКБ-тариф “Энергиянын кайра жаралуучу булактары жөнүндө” Кыргыз Республикасынын Мыйзамына ылайык отун-энергетика комплексин жөнгө салуу боюнча ыйгарым укуктуу мамлекеттик органдын буйругу менен бекитилет.

5.2. Ушул Келишимдин 4.2., 4.4. жана 4.12.-пункттарына ылайык таризделген, Сатып алуучуга Берүүчүдөн келип түшкөн ЭКБ-электр энергиясынын иш жүзүндөгү көлөмүн тастыктаган берүү көлөмдөрүнүн актысына кол коюлгандан кийин, Берүүчү Сатып алуучуга ушул актынын негизинде Кыргыз Республикасынын мыйзамдарына ылайык акыркы эсептешүүнү жүзөгө ашыруу үчүн белгиленген үлгүдөгү эсеп-фактураны берет.

5.3. ЭКБ-электр энергиясын эсептешүү мезгилинде берүү үчүн акыркы эсептешүү Сатып алуучу тарабынан эсеп-фактураны алган күндөн тартып 10 банктык күндүн ичинде Берүүчү тарабынан берилген эсеп-фактуранын негизинде жүргүзүлөт.

5.4. Төлөм кыргыз сомунда (Кыргыз Республикасынын улуттук валютасында) акча каражаттарын Берүүчүнүн эсебине түз банктык которуу жолу менен жүргүзүлөт.

5.5. Эсептешүүлөрдө кандайдыр бир техникалык каталар табылган жана эсептешүү мезгилинде берилген эсеп-фактурага оңдоолорду киргизүү зарылдыгы болгон учурда Тараптар мындай өзгөртүүлөрдү кийинки эсептешүү мезгилинде киргизишет.

5.6. Сатып алуучу берилген эсеп-фактуранын тууралыгын талашкан учурда, ал бул жөнүндө Берүүчүгө эсеп-фактураны алган күндөн тартып 10 (он) календардык күндүн ичинде кабарлайт жана Берүүчүгө негиздери көрсөтүлгөн каршы пикир катын берет. Мында Сатып алуучу эсептин каршы пикири жок бөлүгүн келишимде белгиленген мөөнөттө төлөөгө милдеттүү.

5.7. ЭКБ-тариф өзгөргөн учурда Сатып алуучу кайра бекитилген ЭКБ-тариф боюнча ал күчүнө кирген күндөн тартып төлөйт.

**6. Тараптардын укуктары жана милдеттери**

6.1. Берүүчү төмөнкүлөргө укуктуу:

6.1.1. иш суткасында жана максимум жүгү оор саатарда ушул Келишимдин шарттарынын сакталышына контроль кылуу үчүн № 1 тиркемеге ылайык Сатып алуучунун жана (же) үчүнчү жактардын электр орнотмолорун, ченөө каражаттарын тоскоолдуксуз алууга, анын ичинде:

а) Сатып алуучунун өкүлүнүн катышуусунда берилген ЭКБ-электр энергиясынын санын жана сапатын контролдоого жана эсепке алууга;

б) ЭКБ-электр энергиясын берүүлөрдүн белгиленген шарттамдарын контролдоого.

6.1.2. ушул Келишимде каралган учурларда жана тартипте Сатып алуучуга ЭКБ-электр энергиясын берүүнү толугу менен же жарым-жартылай токтотуу (чектөө). Берүүнү токтотуунун жана чектөөнүн пландаштырылган мөөнөттөрү жана чектөөлөрдүн көлөмдөрү жөнүндө Сатып алуучуга аларды киргизүүдөн 72 саат мурун жазуу жүзүндө билдирилет.

6.1.3. ЭКБ-электр энергиясын берүүнү толугу менен же жарым-жартылай токтотуу (чектөөлөрдү киргизүү):

а) Сатып алуучунун электр энергиясын (кубаттуулугун) эсептөө приборлоруна Берүүчүнүн өкүлдөрүн киргизбегендиги үчүн;

б) ушул Келишимде аныкталган мөөнөттө Берүүчү тарабынан берилген эсептерди Сатып алуучу төлөбөсө.

6.2. Берүүчү төмөнкүлөргө милдеттүү:

6.2.1. “Электр энергиясы. Техникалык каражаттардын шайкештиги электромагниттик. Жалпы багыттагы 50 Гц ± 0,4 Гц жыштыктагы жана ± 5% чыңалуу деңгээли менен электр менен жабдуу системаларындагы электр энергиясынын сапатынын ченемдери” 13109-97 мамлекеттик стандарттын (МАСТ) талаптарына жооп бере турган сапатта ушул Келишимдин № 1 тиркемесинде келтирилген менчик чектерине – пункттарда электр энергиясын ушул Келишимдин № 2 жана № 3 тиркемелеринде көрсөтүлгөн көлөмдөрдө жана мөөнөттөрдө берүүнү камсыздоо;

6.2.2. Сатып алуучуга энергия жабдууларын оңдоо графигин макулдашууга жөнөтүү, аны оңдоого чыгаруу ушул Келишимде каралган ЭКБ-электр энергиясын берүү көлөмүнүн үзгүлтүккө учурашына алып келиши мүмкүн

6.2.3. ЭКБ-орнотмолорун өчүрүүгө алып келген авариялык кырдаалдар пайда болгондо, авариялык кырдаалды тез арада жоюу жана ЭКБ-орнотмолорун жакшы иштөө схемасын акылга сыярлык мөөнөттө калыбына келтирүү боюнча бардык чараларды көрүү.

6.2.4. зарыл болгон учурда электр энергиясын берүүчү ишкана менен берүү жана диспетчердик кызмат көрсөтүү боюнча келишим түзүү, анда авариялык кырдаалдарда жана жабдууларды оңдоодо кубаттуулукту берүү схемасы (негизги жана резервдик) чагылдырылат. Сатып алуучуга кол коюлган келишимдин көчүрмөсүн берүү.

6.2.5. кийин Эсептешүү борборунун МТИБСында интеграциялоо менен Тараптардын ортосундагы эсептешүүлөрдө колдонулган менчик чектеринде ЭКЭАС орнотуу, пайдалануу, тейлөө.

6.3. Сатып алуучу иш суткасында жана максимум жүгү оор саатарда ушул Келишимдин шарттарынын сакталышына контроль кылуу үчүн 1-тиркемеге ылайык ЭКБ-орнотмону, Берүүчүнүн жана (же) үчүнчү жактардын коммерциялык эсепке алуу каражаттарын тоскоолдуксуз алууга укуктуу, анын ичинде:

а) Берүүчүнүн өкүлүнүн катышуусунда берилген ЭКБ-электр энергиясынын санын жана сапатын контролдоого жана эсепке алууга;

б) ЭКБ-электр энергиясын берүүлөрдүн белгиленген шарттамдарын контролдоого.

6.4. Сатып алуучу төмөнкүлөргө милдеттүү:

6.4.1. ушул Келишимдин № 2, № 3 тиркемелеринде көрсөтүлгөн көлөмдөрдө жана мөөнөттөрдө ЭКБ-электр энергиясын кабыл алуу.

6.4.2. электр энергиясын кабыл алууну камсыз кылуучу энергия жабдууларын жана кошууларды өчүрүүгө алып келүүчү авариялык кырдаалдар пайда болгон учурда, Сатып алуучу бөлүштүрүүчү түзүлүштөрдө энергиянын тиешелүү агымын камсыз кылуучу кошууларды кошуунун резервдик схемасын колдонуу менен тиешелүү которууларды жүргүзүүгө же авариялык абалды тез арада жоюу жана энергия жабдууларынын жакшы иштөө схемасын калыбына келтирүү боюнча бардык чараларды көрүүгө тийиш. Берилген ЭКБ-электр энергиясын жол берилген өлчөмдөн ашык кабыл алууну камсыз кылуудагы үзгүлтүктөр Тараптардын өкүлдөрү кол койгон тиешелүү акт менен таризделүүгө тийиш, ал Сатып алуучу ЭКБ-электр энергиясынын кем берилишине байланыштуу Берүүчүгө алынбай калган пайданын ордун толтурууга негиз болот.

6.4.3. Сатып алуучунун энергия жабдууларын оңдоо графигин макулдашууга Берүүчүгө жөнөтүү. Мында Сатып алуучу Берүүчү менен макулдашылган Сатып алуучунун тармагында берилген ЭКБ-электр энергиясын кабыл алууну камсыз кылуучу кошууларды кошуунун резервдик схемаларын колдонуунун варианттары берилүүсү тийиш. Резервдик схемаларды колдонуу мүмкүнчүлүгү жок болгон учурда Сатып алуучунун энергия жабдууларын пландуу оңдоону ишке ашыруу мезгилинде Берүүчү тарабынан ЭКБ-электр энергиясын иштеп чыгуунун жана аны иштеп чыгуунун минималдуу жол берилген маанисине чейин төмөндөтүүнүн варианттары иштелип чыгышы жана макулдашылышы керек.

6.5. Тараптар Кыргыз Республикасынын аймагында колдонулган ыкчам тартипти, нускамалардын, көрсөтмөлөрдүн, жоболордун жана ченемдик-техникалык документтердин талаптарын так сактоого милдеттенишет.

6.6. Тараптар, Тараптар ортосундагы эсептешүүлөрдө колдонулган менчик чектеринде ЭКЭАС орнотууга, эксплуатациялоого, тейлөөгө, ЭКЭАС Эсептешүү борборунун МТИБСында интеграциялоону камсыз кылууга жана ЭКЭАС үзгүлтүксүз иштешин жана Эсептешүү борборунун МТИБСында маалыматтарды берүүнү, жалпысынан эсепке алуу системасынын туура иштешин камсыз кылууга милдеттенишет.

**7. Тараптардын жоопкерчиликтери**

7.1. Бул Келишим ЭКБ-электр энергиясын кандай болбосун башка сатып алуучу менен ЭКБ-электр энергиясын берүү келишимдерин түзүүдө Сатып алуучунун укугун чектебейт.

7.2. Тараптар чек араны бөлүү актысына ылайык Тараптардын менчик чегинде белгиленген коммерциялык эсепке алуу каражаттарынын сакталышы үчүн материалдык жоопкерчилик тартышат.

7.3. Берүүчү жана Сатып алуучу ЭКБ-электр энергиясын Сатып алуучуга берүүдөгү төмөнкү учурларда келип чыккан үзгүлтүктөр үчүн жоопкерчилик тартышпайт:

- Орто Азия БЭСине жана Казакстан Республикасына кирген мамлекеттердин электр тармактарынын жана энергетика системасынын станцияларынын ишинин бузулгандыгынан улам системалык автоматика иш-аракеттеринен келип чыккан өчүрүүлөрдү кошо алганда, берүүчү уюмдун электр тармактарындагы өчүрүүлөр;

- Келишимдин шарттарын олуттуу бузуу;

- персоналдын туура эмес иш-аракеттери же Тараптардын жабдууларынын жана электр энергиясын берүүчү ишкананын туура эмес иштеши

7.4. Тараптар коммерциялык эсепке алуу каражаттарынын туура эмес иштешине негиздүү шектенгенде, Тараптар Эсептешүү борборунун катышуусу менен текшерүүнү демилгелөөгө, ал эми зарыл учурда коммерциялык эсепке алуу каражаттарын алмаштырууга укуктуу. Бул учурлардын ар биринде тиешелүү акт түзүлөт. Жыйынтыгы тастыкталбаган текшерүүнү демилгелеген Тарап, ага кеткен чыгымдарды экинчи Тарапка төлөйт.

**8. Купуялуулук**

8.1. Тараптар ушул Келишимдин кошумча макулдашуусуна кол коюу жолу менен купуя болуп саналган маалыматтардын толук тизмегин аныкташат.

**9. Форс-мажор**

9.1. Эгерде Тараптар алдын ала көрө да, алдын ала да албаган өзгөчө мүнөздөгү окуялардын натыйжасында ушул Келишим түзүлгөндөн кийин пайда болгон ал жеткис күчтөрдүн (форс-мажор) келип чыгышынын натыйжасында келип чыккандыгын далилдесе жана Тараптар өз милдеттерин талаптагыдай аткаруу боюнча бардык мүмкүн болгон жана аларга көз каранды чараларды көрүшсө, тараптар ушул Келишим боюнча милдеттенмелерди аткарбагандыгы же талаптагыдай эмес аткаргандыгы үчүн жоопкерчилик тартышпайт.

9.2. Форс-мажордун жагдайларына төмөнкүлөр кирет:

а) кандай болбосун согуш учуру (жарыяланган же жарыяланган эмес), чет элдик каршылаштын басып кирүүсү, куралдуу кагылышы же иш-аракети, блокада, эмбарго абалы, төңкөрүштөр, иш таштоолор, козголоң, тоноочулук, жарандык толкундоолор, террористтик акт же кампаниялар, саботаж;

б) суу аз мезгил же суунун жалпы улуттук тартыштыгы, бул суунун ЭКБ-орнотмолорго керектүү көлөмдө түшүшүнө тоскоолдук кылат;

в) чагылгандар, өрт, жер титирөө, суу ташкындоо же суунун, шамалдын, бороон-чапкындын же куюндун таасиринин натыйжасындагы башка зыяндар сыяктуу жаратылыш көрүнүштөрү жана табигый кырсыктар;

г) өрт, жарылуу же химиялык, биологиялык же башка жугуулар.

9.3. Форс-мажордук жагдайлардын келишинин кесепетинен ушул Келишим боюнча өз милдеттерин аткарбаган же талапка ылайык аткарбаган Тарап төмөнкүлөргө милдеттүү:

а) мындай жагдайлар болгон күндөн 3 (үч) календардык күндөн кечиктирбестен, экинчи Тарапка жеңилгис күчтүн жагдайларынын болгондугун жана болжолдуу боло турган мөөнөтү жөнүндө жазуу түрүндө билдирүүгө жана ал жагдайлардын зарыл далилдерин Кыргыз Республикасынын ыйгарым укуктуу мамлекеттик бийлик органдарына же Соода-өнөр жай палатасына берүүгө;

б) форс-мажордун жагдайларынын кесепеттерин азайтуу үчүн ага көз каранды болгон жана ага мүмкүн болгон зарыл иш-аракеттерди көрүүгө, милдеттерди аткаруудагы тоскоолдуктарды жоюуга жана Келишимге ылайык өз милдеттерин толук көлөмдө аткарууну жандандырууга;

в) экинчи Тарапка ушул Келишимге ылайык өз милдеттерин аткара баштаганы тууралуу билдирүүгө.

9.4. Кабар берилбесе же кабар өз убагында берилбесе Тараптын форс-мажордун жагдайларына шилтеме жасоосу - Келишим боюнча милдеттерин аткаруу жоопкерчилигинен бошото турган негиздемеден куру калат (эгерде форс-мажордук жагдайлардан улам кабар берилбей калса).

9.5. Форс-мажор жагдайлары болсо, Тараптардын Келишим боюнча милдеттерин аткаруу мөөнөтү мындай жагдайлар күчүндө турган убакытка же Тараптардын бул жагдайлардын кесепетин жоюу үчүн керектүү болгон убактысына ылайык жылдырылат. Эгерде жеңилгис форс-мажор жагдайлары 10 (он) күндөн ашык удаа уланса, же мындай жагдайлардын кесепеттерин жоюу үчүн Тараптарга керектүү убакыт 15 (он беш) күндөн ашып кетсе, Тараптар Келишимди аткаруунун алгылыктуу альтернативдүү ыкмаларын табуу үчүн кошумча сүйлөшүүлөрдү жүргүзүшөт.

9.6. Форс-мажор жагдайлары токтогондон кийин өз милдетин аткарбаган (тийиштүү түрдө аткарбаган) Тарап өз милдеттерин форс-мажор жагдайлары токтогондон тартып тезинен аткарууну жандандырууга тийиш.

**10. Келишимдин юридикалык күчү**

10.1. Тараптардын укук улантуучулары үчүн Келишим милдеттүү күчкө ээ.

10.2. Ушул Келишимдин бардык өзгөрүүлөрү жана толуктоолору эгерде алар жазуу жүзүндө аткарылса жана Тараптардын ыйгарым укуктуу өкүлдөрү кол койсо күчүндө болот.

10.3. Эгерде бул Келишимдин шарттарынын кайсы бири анык эмес деп табылса, анда бул Келишимдин калган шарттары өзүнүн юридикалык күчүн сактап калат.

10.4. Маалым даректер өзгөрүп калган учурда Тараптар бири-бирине бардык өзгөрүүлөр тууралуу 3 (үч) күндүк мөөнөттө билдирүүгө милдеттүү. Билдирбей коюудан же өз убагында билдирбөөдөн келип чыккан зыяндарды күнөөлү Тарап төлөйт.

10.5. Берүүчү ЭКБ-орнотмолорду курууну жана ишке киргизүүнү каржылаган кредиторлорго өз укуктарын өткөрүп бергенден башка учурларда, Тараптардын бири да ушул Келишим боюнча өз укуктарын жазуу жүзүндө макулдугу жок үчүнчү жактарга бере албайт (мындай учурда Сатып алуучунун макулдугу талап кылынбайт).

**11. Талаштарды чечүү**

11.1. Тараптар ушул Келишимден же ага байланыштуу келип чыккан же анын ичинде аны аткарууга, бузууга, токтотууга, жараксыз кылууга же жараксыздыкка тийиштүү андан келип чыккан бардык талаш-тартыштарды, пикир келишпестиктерди, талаптарды же дооматтарды сүйлөшүү жолу менен чечүүгө аракет кылышат.

11.2. Жүргүзүлгөн сүйлөшүүлөрдүн натыйжасында макулдашууга жетишилбеген учурда кандайдыр бир талаптарды билдирген Тарап башка Тарапка жазуу жүзүндөгү доо жиберет. Доо алган Тарап аны алгандан кийин 30 (отуз) календардык күндүн ичинде экинчи Тарапка доого жазуу жүзүндө жооп бериши керек. Эгерде доого жооп көрсөтүлгөн мөөнөттө берилбесе же доого жооп берүү жана/же Тараптын андан аркы аракеттери/аракетсиздиги башка Тарапты канааттандырбаса, анда мындай Тарап 11.3-пунктка ылайык талаштарды чечүү жол-жобосун баштайт.

11.3. Ушул Келишимден же ага байланыштуу келип чыккан же анын ичинде аны аткарууга, бузууга, токтотууга, жараксыз кылууга же жараксыздыкка тийиштүү андан келип чыккан бардык талаш-тартыштар, пикир келишпестиктер, талаптар же дооматтар Кыргыз Республикасынын жалпы юрисдикциясындагы сотторунда чечилүүгө тийиш.

**12. Келишимди колдонуу мөөнөтү жана аны бузуу**

12.1. Тараптардын ушул Келишим боюнча милдеттенмелери Сатып алуучунун электр тармактарына ЭКБ-орнотмолорун физикалык жактан кошкон учурдан тартып күчүнө кирет.

12.2. Бул Келишимди колдонуу мөөнөтү “Энергиянын кайра жаралуучу булактары жөнүндө” Кыргыз Республикасынын Мыйзамынын 12-беренесине ылайык Берүүчү үчүн отун-энергетикалык комплекси жаатындагы саясатты иштеп чыгуу боюнча ыйгарым укуктуу мамлекеттик органдын отун-энергетикалык комплексинин субъекттерин жөнгө салуу боюнча ыйгарым укуктуу мамлекеттик органдын буйругу менен бекитилген ЭКБ-тарифин колдонуу мөөнөтүнө барабар деп эсептелет.

Эскертүү. Отун-энергетикалык комплекси жаатындагы саясатты иштеп чыгуу боюнча ыйгарым укуктуу мамлекеттик органдын отун-энергетикалык комплексинин субъекттерин жөнгө салуу боюнча ыйгарым укуктуу мамлекеттик органдын “ЭКБ субъектиси тарабынан иштелип чыгуучу жана бөлүштүрүүчү ишканага берилүүчү электр энергиясына тарифтер жөнүндө” буйругу Типтүү келишимге тиркелет жана Типтүү келишимдин ажырагыс бөлүгү болуп саналат.

12.3. Бул Келишимдин колдонуу мөөнөтүнүн аякташы же аны мөөнөтүнөн мурда токтотуу Тараптардын ушул Келишим боюнча эсептешүүлөр менен байланышкан жана Келишимдин колдонулушу токтотулган учурга карата аткарылбаган милдеттенмелерин козгобойт жана токтотпойт.

12.4. Келишим токтотулат:

а) анын колдонуу мөөнөтү аяктаганда;

б) Тараптардын макулдашуусу боюнча;

в) Кыргыз Республикасынын жалпы юрисдикциясындагы соттун аны мөөнөтүнөн мурда бузуу жөнүндө чечиминин негизинде;

г) Тараптар ушул Келишимдин шарттарын олуттуу бузган учурда.

**13. Башка шарттар**

13.1. ЭКБ-орнотуунун жайгашкан жеринин схемалык планы, анын техникалык мүнөздөмөлөрү ушул Келишимдин тиркемелеринде баяндалган.

13.2. Берүүчү Сатып алуучуга ушул Келишим боюнча Тараптардын милдеттенмелерди тийиштүү түрдө аткаруусуна олуттуу таасир этиши мүмкүн болгон ЭКБ-орнотмолорунун техникалык мүнөздөмөлөрүндөгү ар кандай өзгөрүүлөр жөнүндө кабарлоого милдеттүү.

13.4. Ушул Келишимдин төмөнкү бардык тиркемелери анын ажырагыс жана зарыл бөлүгү болуп саналат жана Тараптардын ыйгарым укуктуу өкүлдөрү тарабынан кол коюлууга тийиш:

№ 1 тиркеме “Тараптардын менчик чеги жана ЭКБ-электр энергиясын коммерциялык эсепке алуу каражаттарынын тизмеги”;

№ 2 тиркеме “Сатып алуучунун электр тармактарына Берүүчү тарабынан берилген ЭКБ-электр энергиясынын айлык көлөмү”;

№ 3 тиркеме “Сатып алуучунун электр тармактарына Берүүчү тарабынан берилген ЭКБ-электр энергиясынын суткалык көлөмү”;

№ 4 тиркеме “Сатып алуучунун тармагында Берүүчүнүн ЭКБ электр энергиясын берүү актысы”;

№ 5 тиркеме, Берүүчүнүн ыкчам персоналы менен Сатып алуучунун ыкчам персоналынын ортосундагы өз ара мамилелер жөнүндө жобо;

№ 6 тиркеме, Отун-энергетикалык комплекси жаатындагы саясатты иштеп чыгуу боюнча ыйгарым укуктуу мамлекеттик органдын отун-энергетикалык комплексинин субъекттерин жөнгө салуу боюнча ыйгарым укуктуу мамлекеттик органдын “ЭКБ субъектиси тарабынан иштелип чыгуучу жана бөлүштүрүүчү ишканага берилүүчү электр энергиясына тарифтер жөнүндө” буйругу.

**14. Юридикалык даректер, банк маалым даректери жана**

**Тараптардын кол тамгалары**

|  |  |
| --- | --- |
| **Берүүчү:** | **Сатып алуучу:** |
|  |   |

 Энергиянын кайра жаралуучу булактарын пайдалануу менен иштелип чыккан ЭКБ-электр энергиясын берүүнүн

типтүү келишиминин № 1 тиркемеси

**Тараптардын менчик чеги жана Берүүчүдөн Сатып алуучу алган электр энергиясынын**

**эсептөө үчүн электр энергиясын коммерциялык эсепке алуу каражаттарынын тизмеги**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| №№п\п | ПС, диспетч.кошулуун. аталышы  | Тараптардын менчигинин чеги | Эсепке алуунун эсептөө каражатын орнотуу жайы | Э/э эсепке алуунун контролдоо каражатын орнотуу жайы | Эсептегичтер | Токтун трансформаторлору | Чыңалуу трансф.  | Эсептиккоэффициент | Эскертүү |
|  |  |  |  |  | Номер | Тип | Кл.точн | К тр. | Кл.точн | К трансф |  |  |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |

|  |
| --- |
|  Коммерциялык эсепке алуу каражатын колдонуудан убактылуу чыккан же жоготкон учурда керектелген электр энергиясынын көлөмдөрү төмөнкү формула менен аныкталат.Wэсеп = Wмурунку \* k,мында:Wэсеп – учурдагы эсептөө мезгилинде керектелген электр энергиясынын көлөмү, кВт•ч;Wмурунку – азыркы жылдагы мурунку учурдагы эсептөө мезгилинде керектелген электр энергиясынын көлөмү, кВт•ч;k – коэффициент, k = W1 / W2 барабар, (где: W1 – мурунку жылдын ошол мезгилиндеги мурунку айда керектелген электр энергиясынын көлөмү, кВт•ч; W2 - мурунку жылдын ошол мезгилиндеги мурунку айда керектелген электр энергиянын көлөмү, кВт•ч.).Берүүчү: Сатып алуучу: |

 Энергиянын кайра жаралуучу булактарын пайдалануу менен иштелип чыккан ЭКБ-электр энергиясын берүүнүн

типтүү келишиминин № 2 тиркемеси

**Берүүчү тарабынан Сатып алуучунун электр тармактарына берилүүчү ЭКБ-электр энергиясынын бир айлык көлөмү**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| жыл | январь | февраль | март | апрель | май | июнь | июль | август | сентябрь | октябрь | ноябрь | декабрь | Жалпы |
|  |  |  |  |  |  |  |  |  |  |  |  |  |  |
| Кварталдагы жалпы |  |  |  |  |  |

Берүүчү: Сатып алуучу:

 \_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Энергиянын кайра жаралуучу булактарын пайдалануу менен

иштелип чыккан ЭКБ-электр энергиясын берүүнүн

типтүү келишиминин №3 тиркемеси

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  | **Берүүчү тарабынан Сатып алуучуга берилген ЭКБ-электр энергиясынын суткалык көлөмү** |  |  |  |
|  |  |  |  |  |  |  |  |  |  |  |  |  |  |  |  |
| **сааты /күнү** | **1** | **2** | **3** | **4** | **5** | **6** | **7** | **8** | **…** | **27** | **28** | **29** | **30** | **31** |  |
| МВт | МВт | МВт | МВт | МВт | МВт | МВт | МВт | МВт | МВт | МВт | МВт | МВт | МВт |  |
| **0-1** |   |   |   |   |   |   |   |   |   |   |   |   |   |   |   |
| **1-2** |   |   |   |   |   |   |   |   |   |   |   |   |   |   |   |
| **2-3** |   |   |   |   |   |   |   |   |   |   |   |   |   |   |   |
| **3-4** |   |   |   |   |   |   |   |   |   |   |   |   |   |   |   |
| **4-5** |   |   |   |   |   |   |   |   |   |   |   |   |   |   |   |
| **5-6** |   |   |   |   |   |   |   |   |   |   |   |   |   |   |   |
| **6-7** |   |   |   |   |   |   |   |   |   |   |   |   |   |   |   |
| **7-8** |   |   |   |   |   |   |   |   |   |   |   |   |   |   |   |
| **8-9** |   |   |   |   |   |   |   |   |   |   |   |   |   |   |   |
| **9-10** |   |   |   |   |   |   |   |   |   |   |   |   |   |   |   |
| **10-11** |   |   |   |   |   |   |   |   |   |   |   |   |   |   |   |
| **…** |   |   |   |   |   |   |   |   |   |   |   |   |   |   |   |
| **20-21** |   |   |   |   |   |   |   |   |   |   |   |   |   |   |   |
| **21-22** |   |   |   |   |   |   |   |   |   |   |   |   |   |   |   |
| **22-23** |   |   |   |   |   |   |   |   |   |   |   |   |   |   |   |
| **23-24** |   |   |   |   |   |   |   |   |   |   |   |   |   |   |   |
| **Бардыгы,** миң кВтч |   |   |   |   |   |   |   |   |   |   |   |   |   |   |  **Бардыгы,** миң кВтч**∑** |
|  |  |  |  |  |  |  |  |  |  |  |  |  |  |  |  |
|  |  | Берүүчү:  |  |  |  |  |  |  | Сатып алуучу: |  |  |  |  |
|  |  | \_\_\_\_\_\_\_\_\_\_\_\_\_\_\_\_\_\_\_ |  |  |  |  |  | \_\_\_\_\_\_\_\_\_\_\_\_\_\_\_\_\_\_ |  |  |  |

Энергиянын кайра жаралуучу булактарын пайдалануу менен

иштелип чыккан электр энергиясын берүүнүн

типтүү келишиминин № 4 тиркемеси

**Берүүчүнүн Сатып алуучунун тармагына электр энергиясын берүү актысы**

20\_\_\_ -жылдын \_\_\_\_\_\_\_\_\_\_\_\_\_\_\_ айында

|  |  |
| --- | --- |
| Биз, төмөндө кол коё турган, \_\_\_\_\_\_\_\_\_\_\_\_\_\_\_\_\_\_ өкүлү, |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ атынанБерүүчүнүн өкүлү  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ атынан |  |  |  |
| Сатып алуучунун өкүлү |  |  |
| Сатып алуучунун тармагына төмөнкүдөй көлөмдөгү электр энергиясы берилгендиги жөнүндө ушул актыны түзүштү: |  |  |
|   |  |  |  |
|  |  |  |  |  |  |  |  |  |
|  |  |  |  |  |  |  |  |  |
| № пп | Подстанция, диспетчердик | Эсептегич | Эсептик коэф-т | Э/э көлөмү  |   |
| Эсептин № | Азыркы көрсөткүчтөр | Мурунку көрсөткүчтөр | Көрсөткүчтөрдүн |  |
| ар түрдүүлүгү |  |
| 1 | ПС ТП- |   |  |  |  |   |  |  |
| 2 | ПС ТП- |   |  |  |  |   |  |  |
| Жыйынтыгы: берилген электр энергиясы: кВтч |  |   |

Берүүчү: Сатып алуучу:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

Энергиянын кайра жаралуучу булактарын пайдалануу менен иштелип чыккан электр энергиясын берүүнүн

типтүү келишиминин № 5 тиркемеси

|  |  |
| --- | --- |
| Бекитем:Жетекчи  | Бекитем:Жетекчи |
| (Берүүчү) | (Сатып алуучу) |
| \_\_\_\_\_\_\_\_\_\_\_\_  | \_\_\_\_\_\_\_\_\_\_\_\_\_ |
| 20\_\_\_ -ж. “\_\_\_\_\_” \_\_\_\_\_\_\_\_\_\_\_\_ | 20\_\_\_ -ж. “\_\_\_\_\_” \_\_\_\_\_\_\_\_\_\_\_\_ |

**Берүүчүнүн ыкчам персоналы менен Сатып алуучунун ыкчам персоналынын өз ара мамилелери жөнүндө жобо**

**1. Жалпы бөлүгү**

1.1. Бул Жобо Берүүчүнүн ыкчам персоналынын Сатып алуучунун ыкчам персоналы менен төмөнкү негизги маселелер боюнча өз ара мамилелерин аныктайт:

- бөлүү чегинде жабдууларды пландуу оңдоого чыгарууну уюштуруу;

- авариялык кырдаалдарды жоюу;

- коммерциялык эсепке алуу эсептегичинин көрсөтмөлөрүн алуу;

- бөлүү чегинде тармак режиминин иштөөсүн колдоо.

1.2. Бул Жободо (Берүүчүнүн) ыкчам персонал \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ жана (Сатып алуучунун) ыкчам персонал \_\_\_\_\_\_\_\_\_\_\_\_\_\_\_\_\_\_\_\_\_\_\_\_ бирдиктүү ТЭЭ, ТКЭ эрежелеринин, аварияларды жоюу боюнча типтүү нускамалардын, которуулардын жана башка буйрукчу материалдардын негизинде иштейт деп белгиленет.

1.3. Ыкчам тейлөөнүн көлөмүн жана тартибин аныктоочу негизги документ жабдуулардын ыкчам баш ийүүсүнүн тизмеги болуп саналат.

1.4. Бул Жобону билүү (Сатып алуучунун) \_\_\_\_\_\_\_\_\_\_\_\_ жана (Берүүчүнүн) жетекчилери, кызматтарынын начальниктери жана диспетчердик кызматтардын жана объекттердин ыкчам персоналы үчүн милдеттүү.

1.5. ЫДТтын диспетчери ыкчам тартипте улук ыкчам адам болуп саналат. НЭМ (нөөмөтчү электромонтер \_\_\_\_\_\_\_\_\_\_\_\_\_\_\_\_\_\_\_\_\_ нөөмөттү кабыл алууда станциядагы кырдаал жөнүндө ЫДТтын диспетчерине отчет берет. Административдик жактан НЭМ \_\_\_\_\_\_\_\_\_\_\_ (Берүүчүнүн) жетекчиликке баш иет.

**2. Оңдоо иштерин пландоо**

2.1. Бардык ландуу оңдоо иштери (жылдык жана айлык) оңдоо иштеринин өз ара макулдашылган графигинин негизинде жүргүзүлүшү керек.

2.2. Жылдык оңдоо графигин даярдоо:

а) Сатып алуучу ушул жылдын 15-октябрына чейин өзүнүн жабдууларын оңдоо графигин түзөт \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ кийинки жылга жана ушул жылдын 25-октябрына чейин Берүүчүгө \_\_\_\_\_\_\_\_\_\_\_\_\_\_\_\_ бул графиктен Берүүчү менен макулдашууну талап кылган көчүрмөнү жөнөтөт.

б) Берүүчү өзүнүн жабдууларын оңдоонун жылдык графигин Сатып алуучунун оңдоонун жылдык графиги менен макулдашып түзөт жана жабдууларды оңдоонун макулдашылган графигин Сатып алуучуга учурдагы жылдын 1-декабрына чейин жөнөтөт.

2.3. Иштер оңдоо графигинде белгиленген мөөнөттө аткарылат, бирок өзгөчө учурларда оңдоо графигин түзөтүүгө же өз ара макулдашуу шартында башка мөөнөткө которууга жол берилет.

2.4. Жабдууларды пландуу оңдоого алууга өтүнмөлөр берилет:

а) \_\_\_\_ кВ уячалардын жабдууларын, ошондой эле 6 кВ бул кошулууларды оңдоого ыкчам өтүнмөлөрдүн негизинде чыгаруу менен байланышкан трансформатордук ажыраткычтарды оңдоого – оңдоо башталганга чейин 3 (үч күн) берүүчүнүн ыкчам персоналы. \_\_\_\_ кВ клетка жабдыктарында иштөө үчүн бригадаларга уруксат берүү Сатып алуучунун диспетчерине билдирилгенден кийин Берүүчүнүн мастери тарабынан берилет.

б) Сатып алуучунун ЫДТ Берүүчүнүн ПС \_\_\_\_ кВ жабдууларын оңдоого алып чыгууга Берүүчүнүн жетекчилиги Берүүчүнүн агрегаттарын токтотууну талап кылган оңдоо иштерин жүргүзүү жөнүндө алдын ала (3 күндүн ичинде) коет. \_\_\_\_\_ кВ кошулмаларында иштөө үчүн бригадаларга уруксат берүү сатып алуучунун башкы инженери тарабынан берилет.

2.5. Жабдууларды оңдоого авариялык (шашылыш) өтүнмөлөр Берүүчүнүн жана Сатып алуучунун ЫДТтын ыкчам персоналы тарабынан сутканын каалаган убагында кабыл алынат жана токтоосуз каралат. Өтүнмөдө иштин аякташынын болжолдуу мөөнөтү көрсөтүлөт.

**3. Ыкчам туташтыруулар**

3.1. Өз ара аракеттешүүдө болгон Берүүчүнүн жабдууларындагы да жана Сатып алуучунун жабдууларындагы да бардык ыкчам туташтыруулар колдонуудагы туташтыруулар өндүрүшүнүн нускамаларына жана жабдууларды ыкчам баш ийүүгө бөлүү тизмегине ылайык жүргүзүлөт.

**4. Режим бөлүгү**

4.1. Жабдууларды бөлүү чек арасы боюнча эсепке алуу көрсөткүчтөрүн алуу ар бир айдын аягында Берүүчүнүн жана Сатып алуучунун ЫДТсынын бул иш үчүн жооптуу кызматкерлери тарабынан жүргүзүлөт. Көрсөтмөлөрдү алууга акт түзүлөт. Мындан тышкары, Берүүчүнүн ыкчам персоналы эсепке алуу көрсөтмөлөрүн тиешелүү журналга жазып, күн сайын 24-00 чейин электр энергиясын иштеп чыгууну сутка сайын өткөрүп турушат.

4.2. Берүүчү жылына эки жолу Сатып алуучу тарабынан берилген форма боюнча жана мөөнөттө иштелип чыккан ЭКБ-электр энергиясын контролдук ченөөнү жүргүзөт.

**5. Аварияларды жоюу**

5.1. Берүүчүнүн ыкчам персоналы Сатып алуучунун диспетчерине өндүрүүчү комплекстин жабдууларынын авариялык өчүшү жөнүндө токтоосуз маалымдайт. Мында, авариялык кырдаалдарды жоюу Берүүчүнүн ыкчам персоналы жана Сатып алуучунун ыкчам персоналы тарабынан аварияларды жоюу боюнча нускамага жана жабдууларды бөлүү тизмегине ылайык жүргүзүлөт.

5.2. Авариялык өчүрүүдө, Берүүчүнүн ыкчам персоналы Сатып алуучунун диспетчерине жабдуунун авариялык өчүрүлүшү жөнүндө токтоосуз маалымдайт. Мында, өчүрүүнүн себеби жана чыңалууну жеткирүүнүн болжолдуу мөөнөтү билдирилет.

**6. Берүүчүнүн жана Сатып алуучунун карамагында жана башкаруусунда турган жабдуулардын тизмеги**

16.

|  |  |  |  |
| --- | --- | --- | --- |
| **№** | **Жабдуунун аталышы** | **Карамагында** | **Башкаруусунда**  |
| 1 | Электр жабдуу \_\_\_\_\_ | Берүүчүнүн/Сатып алуучунун | Берүүчүнүн/Сатып алуучунун |
| 2 | Генераторлордун жана трансформаторлордун \_\_\_\_ кВ уячалары, РУ уячаларындагы \_\_\_\_ кВ кабелдик алып кетүүлөр \_\_\_\_\_\_\_ | Берүүчүнүн/Сатып алуучунун | Берүүчүнүн/Сатып алуучунун |
| 3 | \_\_\_\_ кВ трансформатордук подстанцияга чейин \_\_\_\_ кВ аба каттамдары | Берүүчүнүн/Сатып алуучунун | Берүүчүнүн/Сатып алуучунун |

**7. Бөлүм чеги**

7.1. Сатып алуучу менен Берүүчүнүн подстанциясынын жабдууларынын ортосундагы бөлүм чеги:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (\_\_\_\_кВ өтүүчү изоляторлордун жез бурагычтарын сайма бириктирүү (трансформаторлордун аба жиберүүчү зымдарынын бекитилген жери).

**8. Байланыш**

Берүүчү: Сатып алуучу

Тел

факс

e-mail:

Тел

факс

e-mail:

**Берүүчү: Сатып алуучу:**

**Жетекчи Жетекчи**

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_